Losandželosa - Vikipēdija

# Losandželosa

### Vikipēdijas raksts

Los Angeles, California

Iedzīvotāji (2006) | 3 911 500 ([1]) 17 767 199 (aglom.)
Dibināta | 1781.g
Pilsētas tiesības | 1850.gadā
Štats | Kalifornija
Mājaslapa | http://www.lacity.org/

Wikimedia Commons ir pieejami multimēdiju faili par šo tēmu. Skat.:
Losandželosa
Losandželosas ainava

Losandželosa (Los Angeles), saukta arī par Eņģeļu pilsētu (City of Angels), vai saīsināti par L.A. - pilsēta ASV dienvidrietumos pie Klusā okeāna. Lielāka Kalifornijas štata pilsēta un otrā lielākā ASV pilsēta. Pilsēta ir kultūras un ekonomikas centrs Losandželosas-Longbīčas-Santannas metropolē ar 12,6 miljoniem iedzīvotāju. Pašā pilsētā dzīvo 3,8 miljoni cilvēku. Pilsētas tiesības tā ieguva 1781. gadā.

Tā ir viena no pasaules izklaides industrijas - kino un populārās mūzikas pasaules centriem. Pilsētas robežās atrodas Holivuda.

Bez pasaules mēroga izklaides industrijas kompānijām (20th Century Fox, Paramount Pictures) , Losandželosa ir mājvieta militārās rūpniecības kompānijai Northrop Grumman un naftas kompānijai Occidental Petroleum.

Ar relatīvi vāji attīstīto sabiedrisko transportu, Losandželosa ir viena no visvairāk "automobilizētākajām" pilsētām pasaulē - vidēji katram autovadītāja tiesību īpašniekam ir 1,8 automašīnas. Liels auto daudzums rada ievērojamu gaisa piesārņojumu - smogu.

Losandželosā divreiz ir notikušas Olimpiskās spēles - 1932. un 1984. gadā.

#### [izmainīt šo sadaļu] Vēsture

Pirms eiropiešu ierašanās apvidu apdzīvoja tongvas cilts indiāņi. 1542. gadā spāņu uzdevumā apvidu apmeklēja portugālis Huans Rodrigess Kabriljo (Juan Rodríguez Cabrillo).

1771. gadā Hunipero Serra (Junípero Serra) nodibināja San Gabriel Arcángel apmetni mūsdienu Montebello pilsētā. 1781. gada 4. septembrī 46 spāņu ieceļotāji apmetās mūsdienu Losandželosas vietā, nosaucot pilsētiņu par El Pueblo de Nuestra Señora la Reina de los Angeles del Río de Porciúncula. 1820 .gadā pilsētiņā bija 650 iedzīvotāji. 1821. gadā Meksika kļuva neatkarīga.

ASV-Meksikas kara (1846–1848) rezultātā Kalifornija nonāca ASV kontrolē, bet 1848. gadā sākās Kalifornijas Zelta drudzis, kas pilnībā pārvērta apkārtni. 1850. gadā Losadželosa ieguva pilsētas tiesības.

1876. gadā pilsētā ienāca dzelzceļš. 1892. gadā apkārtnē tika atklāta nafta un 1923. gadā Losandželosā ieguva ceturdaļu visas pasaules naftas.

XX gadsimta 20.-ajos gados pilsētā sāka attīstīties kino rūpniecība.

2.pasaules kara laikā pilsētas japāņu iedzīvotāji tika internēti uz speciālām nometnēm.

1969. un 1992. gadā pilsētā notika rasistiski motivēti ielu nemieri, bet 1994. gadā - zemestrīce.

#### [izmainīt šo sadaļu] Cilvēki

Losandželosā dzimuši:

- Leonardo Di Kaprio (Leonardo DiCaprio, 1974-) - aktieris
- Andželina Džolija (Angelina Jolie, 1975-) - aktrise
- Meriona Džounsa (Marion Jones, 1975-) - vieglatlēte
- Brets Īstons Elliss (Bret Easton Ellis, 1964-) - rakstnieks
- Džodija Fostere (Jodie Foster, 1962-) - aktrise
- Dastins Hofmans (Dustin Hoffman, 1937-) - aktieris
- Džons Keidžs (John Cage, 1912-1992) - komponists
- Merilina Monro (Marilyn Monroe, 1926-1962) - aktrise
- Lerijs Nīvens (Larry Niven, 1938-) - rakstnieks
- Mērija Keita un Ešlija Olsenas (Mary-Kate and Ashley Olsen, 1986-) - aktrises
- Gvineta Paltrova (Gwyneth Paltrow, 1972-) - aktrise
- Edlajs Stīvensons (Adlai Stevenson, 1900-1965) - politiķis

Skatīt pilnu uzskaitījumu.

Saturs iegūts no "http://lv.wikipedia.org../../../l/o/s/Losand%C5%BEelosa.html"

Kategorijas: ASV pilsētas | Olimpisko spēļu mājvietas

##### Views

- Raksts
- Diskusija
- Pašreizējā versija

##### Meklēt

##### Citās valodās

- Afrikaans
- Aragonés
- العربية
- Беларуская
- Български
- Bosanski
- Català
- Česky
- Dansk
- Deutsch
- Ελληνικά
- English
- Esperanto
- Español
- Eesti
- Euskara
- فارسی
- Suomi
- Français
- Galego
- עברית
- Hrvatski
- Magyar
- Bahasa Indonesia
- Ido
- Íslenska
- Italiano
- 日本語
- ქართული
- 한국어
- Kernewek
- Latina
- Lietuvių
- Македонски
- Молдовеняскэ
- Nederlands
- Norsk (nynorsk)
- Norsk (bokmål)
- Occitan
- Polski
- Português
- Română
- Русский
- Sicilianu
- Srpskohrvatski / Српскохрватски
- Simple English
- Slovenčina
- Slovenščina
- Shqip
- Српски / Srpski
- Svenska
- தமிழ்
- Тоҷикӣ
- ไทย
- Tagalog
- Türkçe
- Oyghurque
- Українська
- Tiếng Việt
- 中文
- 粵語